**Kari Virtanen** (s. 15. syyskuuta 1958 Piikkiö) on suomalainen jalkapallovalmentaja ja entinen jalkapalloilija.

Ura pelaajana
-------------

Pelaajauransa Virtanen aloitti Piikkiön Palloseuran junioreissa. Virtanen pelasi keskuspuolustajana, vasempana laitapuolustajana sekä keskikenttäpelaajana. Hän ei urallaan saanut kertaakaan punaista korttia. SM-tasolla Virtanen aloitti 18-vuotiaana Turun Palloseuran paidassa, jonka jälkeen hän siirtyi vuonna 1980 Ruotsiin IFK Eskilstunan riveihin. Ruotsissa Virtanen esiintyi myös AIK:n mustassa paidassa vuosina 1983–1985 voittaen Ruotsin cupin vuonna 1985. Samassa Cupin voittaneessa ottelussa piikkiöläislähtöinen Virtanen syötti rangaistuspotkun. Pieni siirto eteen, jolloin maalivahti aavisti, jonka jälkeen joukkuekaverilla oli helppo työ tehdä maali. Virtanen opetti kikan Piikkiön Palloseuran jalkapallokoulussa vuonna 1990, joka johti siihen, että kaikki ammutut rangaistuspotkut kylän nappulaliigassa olivat siirtoja. Tämän jälkeen Virtanen palasi Suomeen, jossa hän oli heti seuraavana vuonna voittamassa vuorostaan Suomen Cupia Rovaniemen Palloseuran paidassa. Virtanen edusti pääsarjassa myös Kemin Palloseuraa ja Kuusankosken Kumua.

Maajoukkueessa Virtanen pelasi 37 maaottelua, joissa hän teki yhden maalin. Hän oli maajoukkueen runkopelaajia Moskovan olympialaisissa 1980.

### Meriitit pelaajana

* Ruotsin Cup 1985
* Suomen Cup 1986

Ura valmentajana
----------------

Pelaajauransa jälkeen Virtanen siirtyi valmentajaksi. Veikkausliigassa hän oli Rovaniemen Palloseuran peräsimessä vuosina 1997–1999, jonka jälkeen hän toimi FC Interin organisaatiossa nostaen muun muassa reservijoukkue VG-62:n aikoinaan Kakkosesta Ykköseen. 

FC Interin päävalmentajana Virtanen aloitti vuonna 2003 vain kaksi viikkoa ennen uuden kauden alkua edellisen valmentajan Pertti Lundellin siirryttyä sivuun terveydellisistä syistä. Kaudeksi 2004 Interin valmennustiimiin tuli mukaan ruotsalainen Jan Stahre taktisen päävalmentajan nimikkeellä Virtasen jatkaessa päävalmentajan tittelillä. Stahre ehti olla mukana kaksi kautta ennen seuran jättämistään kauden 2005 loputtua. Näin Virtanen oli kauden 2006 jälleen yksin Interin valmennusvastuussa. Virtasen työt Interin peräsimessä päättyivät kuitenkin 16. syyskuuta 2006. Joukkue oli ajautunut putoamiskamppailuun ja näin Virtanen korvattiin René van Eckillä. Virtasen parhaaksi saavutukseksi Interin peräsimessä jäi neljäs sija vuonna 2004.

Kaudella 2007 Virtanen aloitti Ykkösessä pelaavan Rovaniemen Palloseuran päävalmentajana. Hän nosti seuran liigaan RoPSin voitettua karsinnassa FC Viikingit. Kauden päätyttyä Virtanen ilmoitti kuitenkin jättävän tehtävänsä henkilökohtaisiin syihin vedoten.

Tämän jälkeen Virtanen toimi TPS:n juniorivalmentajana valmentaen seuran B- ja C-junioreita vuonna 2008 sekä A-junioreita 2009. Vuonna 2011 hän puolestaan toimi Kolmosessa pelanneen PIF:n valmentajana.

Marraskuussa 2011 ilmoitettiin Virtasen paluusta Rovaniemelle hänen allekirjoitettua kaudet 2012–2013 kattavan sopimuksen Ykköseen pudonneen RoPSin kanssa.  RoPS nousi kaudeksi 2013 Veikkausliigaan. Kaudella 2013 Virtanen luotsasi RoPSin Suomen cupin mestariksi 27 vuoden tauon jälkeen. Finaalissa RoPS kaatoi Kuopion Palloseuran 2-1. 

Vuosina 2014-2015 Virtanen toimi Åbo IFK:n ja Ekenäs IF:n valmennusryhmissä. Veikkausliigavalmentajaksi Virtanen palasi kaudella 2016, kun hän otti yhdessä Peter Lundbergin kanssa valmennusvastuun IFK Mariehamnissa.  Kaksikko luotsasi IFK:n Veikkausliigan mestariksi. Heidät valittiin myös vuoden liigavalmentajiksi. Mestaruuskauden jälkeen Virtanen siirtyi valmennustehtävistä IFK:n neuvonantajaksi.

### Meriitit valmentajana

* Suomen cup: 2013
* Ykkönen: 2012
* Suomen mestaruus: 2016

Lähteet
-------

* Kari Virtanen National Football Teams -sivustolla (englanniksi)

### Viitteet

1. ↑
2. ↑
3. ↑   (Arkistoitu – Internet Archive)
4. ↑  Kari Virtanen palaa RoPS:n ruoriin (Arkistoitu – Internet Archive)
5. ↑  RoPS cup-mestaruuden myötä eurokentille!
6. ↑  ​Lundberg-Virtanen IFK Mariehamnin peräsimeen
7. ↑  Vesander, Lari: 62, 55, 36, 25... – näin Ahvenanmaan ihme syntyi *Ilta-Sanomat*.  24.10.2016. Sanoma.  Arkistoitu 29.10.2016. Viitattu 29.10.2016.
8. ↑  Captain’s Ballin kolmas palkinto-osio takana  27.10.2016. Suomen Palloliitto.  Arkistoitu 28.10.2016. Viitattu 28.10.2016.
9. ↑  Kari Virtanen jatkaa IFK Mariehamnissa neuvonantajana  2.2.2017. Veikkausliiga. Viitattu 12.7.2017.


|  |  |  |
| --- | --- | --- |
| Edeltäjä:**Simo Valakari** | '*Suomen vuoden jalkapallovalmentaja**2016** (yhdessä Peter Lundbergin kanssa)* | Seuraaja:**Mika Lehkosuo** |

|  |  |  |
| --- | --- | --- |
| Edeltäjä:**Ari RantamaaJukka IkäläinenMatti Hiukka** | **RoPSin päävalmentaja**1997–199920072012–2013 | Seuraaja:**Mauri HolappaTom SaintfietJuha Malinen** |

|  |  |  |
| --- | --- | --- |
| Edeltäjä:**Pekka Lyyski** | '*IFK Mariehamnin päävalmentaja**2016** (yhdessä Peter Lundbergin kanssa)* | Seuraaja:**Peter Lundberg** |

FC Inter Turun päävalmentajat
Anders Romberg (1992) • Timo Sinkkonen (1993–1994) • Hannu Paatelo (1995–1997) • Tomi Jalo (1997–1998) • Steven Polack (1998) • Timo Askolin (1999–2000) • Pertti Lundell (2001–2002) • Kari Virtanen (2003–2006) • René van Eck (2006) • Job Dragtsma (2007–2016) • Jami Wallenius (2016) • Shefki Kuqi (2016–)

Suomen joukkue – Olympialaiset 1980
1 Isoaho |
2 Lahtinen |
3 Helin |
4 Virtanen |
5 Heikkinen |
6 Turunen |
7 Dahllund |
8 Pulliainen |
9 Himanka |
10 Tissari |
11 Alila |
12 Kataja |
13 Vilen |
14 Kuuluvainen |
15 Jalo |
16 Soini |
17 Rissanen |
Valmentaja Malm